મેરાન્યૂઝ નેટવર્ક, અમદાવાદ: છેલ્લા પંદર દિવસથી રાજ્યના વિવિધ શહેરોમાં બાળક ઉપાડી જતી ગેંગ આવી છે તેવા મેસેજ સોશિયલ મીડિયા ઉપર વાયરલ થતા રહ્યા જેના પરિણામ સ્વરૂપ મંગળવારના રોજ અમદાવાદના વાડજ વિસ્તારમાં એક મહિલાની હત્યા થઈ ગઈ. છેલ્લા પંદર દિવસથી રાજ્યમાં ચાલી રહેલી આ અફવા તરફ ગુજરાત ઇન્ટેલિજન્સ બ્યુરોના ધ્યાનમાં આવી જ નહીં. અમદાવાદની ઘટના બાદ અમદાવાદ અને સુરતના પોલીસ કમિશનર સહિત ઉચ્ચ પોલીસ અધિકારીઓએ આવી કોઈ ટોળકી ગુજરાતમાં આવી હોવાની વાત નકારી કાઢી હતી. ગુજરાત પોલીસે ખાતરી આપી હતી એ બાળકો અને સ્ત્રીઓનું રક્ષણ કરવાની જવાબદારી પોલીસની છે કાયદો હાથમાં લેવાનો પ્રયત્ન ન કરવો.